
REPUBLIKA HRVATSKA                                                                                   
Općinski sud u Slavonskom Brodu                                              
  Poslovni broj: P Ob-143/2026-9

U IME REPUBLIKE HRVATSKE

P R E S U D A

Općinski sud u Slavonskom Brodu po sucu Tihomiru Lazariću u pravnoj stvari tužitelja A. Č., OIB … iz L. 5, protiv tuženice R. Č., OIB …, iz Đ., M. P. 25, zastupana po O. uredu M. B. i M. B., odvjetnici u Đ., radi razvoda braka, nakon održane glavne tajne rasprave, zaključene 13. srpnja 2026., provedene u prisutnosti   zamjenika punomoćnika tuženice K. P., odvjetnika u S. B., nakon javne objave presude, 20. srpnja 2026.

p r e s u d i o  j e

I. Razvodi se brak sklopljen 25. studenog 1997. u N. G., između tužitelja A. Č., rođen 21. srpnja 1939. u G. L., B. i tuženice R. Č., rođene R., rođene 15. siječnja 1944. u N. S., B., a koji brak je upisan u maticu vjenčanih, matičnog područja N. G. za godinu 1997., pod rednim brojem 00214.
II. Svaka strana snosi svoje troškove postupka.
	
Obrazloženje

1. Tužitelj je podnio tužbu radi razvoda braka. U tužbi navodi da su stranke sklopile brak 25. studenog 1997. u N. G.. U braku nije rođeno zajedničko maloljetno dijete. Tuženica je za Uskrs 2025. napustila tužitelja, te od tada postoji faktički prekid bračne zajednice. Osim toga bračni odnosi su teško i trajno poremećeni. Tužitelj predlaže da se brak stranaka razvede.

2. Tuženica u odgovoru na tužbu navodi kako se ne protivi postavljenom tužbenom zahtjevu, odnosno, suglasna je s razvodom braka. 

3. U provedenom dokaznom postupku izvršen je uvid u vjenčani list stranaka.  

4. Uvidom u vjenčani list stranaka utvrđeno je da su stranke sklopile brak 25. studenog 1997. u N. G..

5. Prema članku 369. stavak 3. Obiteljskog zakona (Narodne novine 103/15 i 156/23, dalje u tekstu: ObZ) ako jedan bračni drug podnese tužbu radi razvoda braka, a drugi najkasnije do zaključenja glavne rasprave izričito izjavi da ne osporava osnovanost tužbenog zahtjeva, smatrat će se da su bračni drugovi podnijeli prijedlog za sporazumni razvod braka.

6. Imajući u vidu da je tužitelj tužbom zatražio da se brak stranaka razvede, a tuženica je suglasna sa razvodom braka i ne osporava osnovanost tužbenog zahtjeva, sud je temeljem članka 51. točka 1. ObZ razveo brak stranaka na temelju sporazuma.

7. O troškovima odlučeno je temeljem članka 366. stavak 1. ObZ i sporazuma stranaka. 

8. Slijedom navedenog odlučeno je kao u izreci presude.

U Slavonskom Brodu 20. srpnja 2026.

Sudac

Tihomir Lazarić v.r.




















Uputa o pravnom lijeku: Protiv ove presude dopuštena je žalba Županijskom sudu. Žalba se podnosi putem ovog suda u roku od 15 dana od dana dostave prijepisa istog.

